[Video] Herken jy dié drywende mielieboer?Foto: Skermskoot uit die video. Met verlede jaar se droogte het baie mense bitter swaar gekry en daar is steeds dele van die land wat nog baie water nodig het. Nadat groot dele van die land egter baie reën ontvang het, is dit nou wonderlik om te sien hoeveel foto’s en video’s op sosiale media gedeel word van damme wat oorloop en nuwe plantegroei op groen plase. ŉ Onlangse video wat op Facebook gedeel is, het mense omtrent aan die skater en gee weer hoop aan dié wat steeds bid vir reën. In die video lê ŉ boer op ŉ opblaasring en dryf in die water in sy mielieland en gesels ewe met sy buurman oor die mielies. “Ek het nie ŉ 4×4 nie, dus is dit al hoe ek hulle (die mielies) kan sien!” sê die boer terwyl hy verder in die mielieland afdryf. Die reënval was duidelik baie goed op dié plaas! Maroela Media kon ongelukkig nie die boer opspoor nie en sal graag wil weet waar dié plaas is. Herken jy dalk die boer wat tussen sy mielies dryf? Stuur vir ons ŉ e-pos na [email protected] of lewer kommentaar op Facebook. Danksy Maroela-lesers is die boer in ‘n japtrap opgespoor. Lees die opvolg-berig hier. Mielie inspeksie …. Posted by Hart van die Vrystaat on Tuesday, February 21, 2017